เรื่องร้องเรียน: แจ้งให้ตรวจสอบใบอนุญาตประกอบกิจการค้าของเก่า เช่นเศษกระดาษเศษขวด เศษโลหะ เนื่องจากอาคารนี้ถูกยกเลิกสัญญาเช่าจากทางกรุงเทพมหานครแล้ว ผู้ประกอบการไม่มีสัญญาเช่านั้น อาศัยอยู่โดยละเมิดสิทธิ์อยู่หรือไม่ ตั้งข้อสังเกตุว่ามีการต่ออายุหนังสืออนุญาตประกอบการหรือไม่  สาเหตุที่ร้องเรียนเนื่องจากได้รับผลกระทบเรื่องฝุ่น และเสียง จากการประกอบการ
การดำเนินการของเจ้าหน้าที่: วันที่ 27 กุมภาพันธ์ 2566 เวลา 9.20 น. เจ้าหน้าที่ได้ลงพื้นที่และได้สอบถามเจ้าของร้านดังกล่าว ว่ามีการรับซื้อของเก่ารึไม่ เจ้าของร้านได้แจ้งว่า ไม่ได้มีการรับซื้อของเพิ่ม อยู่ระหว่างเคลื่อนย้ายของออก เจ้าหน้าที่ได้แนะนำให้หามาตรการในการเคลื่อนย้ายของออก ไม่ให้ก่อเหตุเดือนร้อนรำคาญแก่ผู้อื่น และวันที่ 28 กุมภาพันธ์ 2566 เวลา 10.00 น. ขณะตรวจสอบไม่พบการรับซื้อของเก่า และได้สอบถามผู้ที่อาศัยอยู่บริเวณใกล้เคียง แจ้งว่า ร้านไม่ได้มีการรับซื้อของเก่า ทั้งนี้เจ้าหน้าที่จะติดตามและหากพบมีการฝ่าฝืน จะดำเนินการตามขั้นตอนต่อไป
ความเห็นของผู้แจ้ง: ขอบคุณมากครับ ลงพื้นที่รวดเร็วทันใจประชาชนครับ
พื้นที่: แขวงวัดเทพศิรินทร์ เขตป้อมปราบศัตรูพ่าย กรุงเทพมหานคร